Foto: KTA

Nadbiskup vrhbosanski kardinal Vinko Puljić ocijenio je danas kako se Hrvatima u BiH oduzimaju prava te se to predstavlja kao nešto zakonito, dodajući da je i Hitler na zakonit način stigao na vlast.

Nadbiskup vrhbosanski kardinal Vinko Puljić ocijenio je danas kako se Hrvatima u BiH oduzimaju prava te se to predstavlja kao nešto zakonito, dodajući da je i Hitler na zakonit način stigao na vlast.

TEKST SE NASTAVLJA ISPOD OGLASA

"U vrijeme 1945. zakon nam je oteo imovinu i uništio sve što je hrvatsko i inteligentno. Po zakonu smo bili protjerivani i po zakonu je i Hitler došao na vlast. No pitanje je kakav je taj zakon pod kojim se oduzimaju prava jednom narodu i želi ga se izbrisati da je tu živio, kao što se to želi Hrvatima u Bosni i Hercegovini", rekao je kardinal Puljić u propovijedi na misi u povodu 560. godišnjice prvog spomena općine Žepče, prenijela je Hina.



Puljić je aludirao neravnopravnosti Hrvata u Bosni i Hercegovini nakon što je u Predsjedništvo BiH izabran Željko Komšić.



Kardinal Puljić je dodao kako Hrvati i katolička vjera nisu bili uništeni ni u vrijeme turske vladavine ni komunističkog režima pa "neće ni danas u prljavim političkim igrama i stranačkim prepucavanjima u BiH".



"Nijedan narod neće imati sreće ako uništi drugi narod, a to se događa u BiH. Puno toga moramo ispraviti, ali naša katolička vjera je naš put za budućnost Hrvata u BiH", poručio je nadbiskup.



"Teška su vremena i pitate se što će biti s nama Hrvatima u BiH. To je vrlo prljava politička igra, ne samo domaćih politika nego i svjetskih moćnika koji žele hrvatskome narodu ogaditi Bosnu i Hercegovinu, ogaditi naše korijene i ognjišta, našu vjeru i identitet, i to sve pod okriljem zakona", dodao je.



"Neće nas Hrvate u BiH spasiti nikakva politika, nego naša katolička vjera i naša hrabrost, vjernost i vjerodostojnost", poručio je Puljić.